stanford-oval/wikipedia huggingface dataset:
Jumalan keho

| Jumalan keho> Body of God |
| --- | --- |
Ohjaaja:  Jouni Hokkanen
Käsikirjoittaja:  Jouni Hokkanen
Tuottaja:  Jouni Hokkanen John Hakalax
Kuvaaja:  Jussi Arhinmäki
Leikkaaja:  Kim Finn
Valmistustiedot
Valmistusmaa:  Suomi
Tuotantoyhtiö:  Hakalax Productions
Ensi-ilta:  2013
Kesto:  68 minuuttia
Alkuperäiskieli:  englanti
Aiheesta muualla
IMDb 
Elonet
Infobox OKNimi-testi OK: 
Jumalan keho on Jouni Hokkasen ohjaama ja käsikirjoittama suomalainen dokumenttielokuva vuodelta 2013.
Elokuva on kulttuuri- ja henkilödokumentti kehonmuokkauksesta. Elokuvassa haastatellaan lukuisia kehonmuokkauksen pioneereja.
Kolgujev

Kolgujev
Saaren sijainti
| --- | --- |
Sijainti:  69°1′N, 49°22′E, Kolgujevin kyläneuvosto (maalaiskunta), Zapoljarnyin piiri Nenetsia, Arkangelin alue Venäjä
Merialue:  Barentsinmeri
Korkein kohta:  181
Pinta-ala:  5 200 km² 
| --- | --- |
Asukasluku:  424
Asutuskeskukset:  Bugrino (kylä)
Kieli:  venäjä, nenetsi
muokkaa - muokkaa wikitekstiä - muokkaa Wikidataa
Kolgujev (ven. Колгу́ев) on saari Kaninin niemimaan koillispuolella Barentsinmeressä Koillis-Euroopan rannikolla. Se kuuluu Nenetsian autonomiseen piirikuntaan, joka on samalla osa Venäjän Arkangelin aluetta. Jokseenkin pyöreän saaren läpimitta on noin 80 km ja pinta-ala on noin 5 200 km²  (toisen lähteen mukaan 4968 km²). Saari sijaitsee runsaan 70 kilometrin etäisyydellä mantereesta.
Saaren kartta (1: 1 000 000) (1963)
Vuoden 2010 väestönlaskennan mukaan Kolgujevin maalaiskunnassa asui yhteensä 424 asukasta. Saaren väestö koostuu yhtäältä poronhoitoa harjoittavista nenetseistä (alkuperäisväestöä) ja toisaalta petrokemian tuotannon parissa toimivasta väestöstä, joista suuri osa tulee muualta. Ainoa asutuskeskus on saaren etelärannalla sijaitseva Bugrinon taajama, johon avattiin lentokenttä pienkoneille vuonna 2002.
Lukoilin tytäryhtiö Arcticneft poraa saarelta öljyä. Saaren koillisrannan läheisyydessä on pieni Kolgujevin öljyterminaali, jota kautta seudulta porattua öljyä viedään esimerkiksi Murmanskin satamaan.
Aiheesta muualla

Kuvia tai muita tiedostoja aiheesta Kolgujev Wikimedia Commonsissa
Kolgujevin maalaiskunta Zapoljarnyin piirin sivulla (Arkistoitu – Internet Archive) (venäjäksi) (zrnao.ru)
Kolgujevin maalaiskunnan sivut (venäjäksi) (kolgadm.ru)
Entsiklopeditšesju slovar F. A. Brokgauza i I.A. Efrona: Kolgujev ili Kalgujev ostrov (venäjäksi) (dic.academic.ru)
Jumalan laupeuden kuva

Eugeniusz Kazimirowskin 1934 maalaama kuva.
Jumalan laupeuden kuva, tai "Jeesus, luotan sinuun!" -kuva on Jeesuksen kuvatyyppi, jossa toinen käsivarsi on kohotettu siunaukseen, kun taas toinen koskettaa rintaa sydämen kohdalta, mistä tulee kaksi valonsädettä, punainen ja valkoinen.
Se on peräisin pyhän Faustyna Kowalskan ilmestyksestä. Kowalska kirjoitti kuuluisan Päiväkirjan (Dzienniczek, ei suomennettu) saamistaan näyistä, joissa Jeesus kertoi äärettömästä laupeudestaan suurimpiakin syntisiä kohtaan. Jeesus käski myös maalauttamaan kuvan, jossa olisi teksti ”Jeesus, luotan sinuun” (Jezu ufam Tobie). Tämä kuva ja Jumalan laupeuden hartauteen liittyvät rukoukset, kuten Jumalan laupeuden novena ja siihen liittyvä Jumalan laupeuden ruusukko, Jumalan laupeuden litania (Päiväkirja, 949) ja rukous syntisten kääntymyksen puolesta: Oi veri ja vesi, joka purkautui Jeesuksen sydämestä laupeuden lähteenä meille, minä luotan sinuun. (Päiväkirja, 186), levisivät pian ympäri Puolaa ja koko maailmaa. Faustyna Kowalska kuoli juuri ennen toista maailmansotaa.
Alkuperäisen kuvan on maalannut Eugeniusz Kazimirowski Vilnassa 1934.
Joukkuemäki

Joukkuemäki on kilpailu, jossa mäkihyppääjät kilpailevat neljän hengen joukkueina. Kukin hyppääjä suorittaa kaksi hyppyä, joukkueen jäsenten pisteet lasketaan yhteen ja eniten pisteitä saanut joukkue voittaa kisan. Kukin hyppy arvostellaan normaalin mäkihypyn sääntöjen mukaan.
Joukkuemäki hypätään arvokisoissa, joissa jokaisella maalla on joukkue, eivätkä urheilijat edusta pelkästään itseään. Tällaisia kisoja ovat muun muassa hiihdon maailmanmestaruuskilpailut sekä talviolympialaiset, jonka ohjelmaan joukkuemäki tuli Calgaryssä 1988.
Joukkuemäki on ohjelmassa silloin tällöin myös maailmancupissa, etenkin kauden avauskisoissa.
Keynote

| Keynote |
| --- | --- |

Kehittäjä:  Apple
Kehityshistoria
Kehitystilanne:  Aktiivinen
Tiedot
Ohjelmistotyyppi:  Esitysgrafiikka
Alusta:  macOS, iOS
Lisenssi:  Omisteinen ohjelmisto
Aiheesta muualla
iTunes Keynote
Keynote on Applen kehittämä esitysgrafiikkaohjelma. Se on osa macOS:n ja iOS:n iWork-toimisto-ohjelmistopakettia, johon kuuluu Numbers ja Pages. Keynoten viimeisin versio eli Keynote 5 julkaistiin Macintoshille 6. tammikuuta 2009. Se sisälsi uusia teemoja, siirtymiä ja animaatioita sekä mahdollisuuden hallita diaesitystä iPhonella tai iPod touchilla, käyttäen Keynote Remotea. Apple julkaisi 27. tammikuuta 2010 uuden version Keynotesta iPadille aivan uudella kosketuskäyttöliittymällä.
Aiheesta muualla

Keynote Applen sivuilla (englanniksi)
Juho Mäkelä

Juho Mäkelä on seuraavien henkilöiden nimi:
Juho Mäkelä, jalkapalloilija
Juho Mäkelä, taidemaalari
Juho Mäkelä, toimittaja, runoilija ja SKDL:n kansanedustaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Juho Mäkelä”, voi hakea sivunnimihaulla, laajalla sivunnimihaulla tai tekstihaulla.
Kazu Naoki

| Henkilötiedot |
| --- | --- | --- |
Koko nimi: Kazu Naoki
Syntymäaika: 23. maaliskuuta 1918
Syntymäpaikka: Japani
Kansalaisuus:  Japani
Pelipaikka: Hyökkääjä
Junioriseurat
: Tokion keisarillinen yliopisto
Maajoukkue
| 1940 | Japani | 1 (0) |
Kazu Naoki (jap. 直木 和; 23. maaliskuuta 1918 – ?) oli japanilainen jalkapalloilija.
Jalkapallomaajoukkue

Naoki debytoi Japanin maajoukkueessa kesäkuussa 1940.
Aiheesta muualla

National Football Teams
Kongeparken

| Kongeparken |
| --- | --- |
 Puiston portti vuonna 2007.
Sijainti:  Gjesdal, Norja
Omistaja:  Lund Gruppen Holding
Avattu:  1986
Kävijämäärä:  251 340 (2016)
Aiheesta muualla
Verkkosivut
 n • k • 
Kongeparken on Gjesdalin kunnassa Rogalandin läänissä Norjassa sijaitseva huvipuisto, joka avattiin vuonna 1986. Puistossa on noin 50 laitetta.
Aiheesta muualla

Kuvia tai muita tiedostoja aiheesta Kongeparken Wikimedia Commonsissa
Jun’ichi Hirokami

Jun’ichi Hirokami (jap. 広上淳一, Hirokami Jun’ichi, s. 1958) on japanilainen kapellimestari. Hän syntyi Tokiossa ja opiskeli siellä orkesterinjohtoa, pianonsoittoa, musiikkitietoa ja alttoviulunsoittoa.
Jun’ichi Hirokami voitti 26-vuotiaana kansainvälisen Kondrashin-kapellimestarikilpailun Amsterdamissa, Alankomaissa. Hänet tunnetaan useiden eurooppalaisten ja yhdysvaltalaisten sinfoniaorkesterien vierailevana kapellimestarina; lisäksi hän on toiminut vuosina 1991–1996 Norrköpingin sinfoniaorkesterin ylikapellimestarina Ruotsissa sekä vuodesta 2006 Columbuksen sinfoniaorkesterin ylikapellimestarina Ohiossa.
Jun’ichi Hirokamin tunnetuimpiin levytyksiin lukeutuvat Kuninkaallisen filharmonisen orkesterin kanssa toteutetut tulkinnat Gustav Mahlerin neljännestä sinfoniasta ja Hector Berliozin Symphonie fantastiquesta.
Kookossaari

| --- | --- |
Sijainti:  5°31′40″N, 87°3′45″W Puntarenas Costa Rica
Korkein kohta:  671 m
Pinta-ala:  23 km²
Suojelualue:  Kookossaaren kansallispuisto (d) 
| --- | --- |
Luokitus:  Ramsar-alue 
muokkaa - muokkaa wikitekstiä - muokkaa Wikidataa
Kookossaari (esp. Isla del Coco) on Costa Ricalle kuuluva lähes asumaton saari Tyynessä valtameressä Costa Rican edustalla.
Kookossaari on kansallispuisto ja kuulunut Unescon maailmanperintöluetteloon vuodesta 1997 alkaen. Turistit pääsevät saarelle vain opastetuille päiväretkille. Saaren pinta-ala on noin 23 neliökilometriä ja korkein kohta 671 m. [lähde? ] Saari on tuliperäistä alkuperää ja koostuu basalttisesta kivestä.
Saarella elää kolme endeemistä maalintulajia, joita ei tavata missään muualla: kookossaarenkäki (Coccyzus ferrugineus), kookossaarensieppari (Nesotriccus ridgwayi) ja kookossaarensirkku (Pinaroloxias inornata). Lintulajeja on saarella havaittu 87 erilaista. Siellä esiintyy myös kotoperäiset anolis- ja tokkolajit. Lisäksi siellä kasvaa ainakin 70 kotoperäistä kasvilajia.
Valtameriltä saapuu saarelle pesimään mm. keijutiiroja, suulia ja fregattilintuja. Saaren lähivesillä on paljon esimerkiksi rauskuja, delfiineitä, kalifornianmerileijonia ja vasarahaita. Kalalajisto on poikkeuksellisen monipuolinen: alueella on havaittu 300 kalalajia. Maalla eläviä nisäkkäitä saarella ei ole muita kuin sinne tuotuja sikoja, vuohia ja kissoja.
Ei ole todisteita, että saari olisi ollut asuttu esikolumbiaanisena aikana, mutta merenkulkijat ja kartoittajat ovat tunteneet sen 1500-luvun alkupuolelta asti.
Kookossaari on Jurassic Parkissa ja Jurassic Worldissa esiintyvän Isla Nublar -saaren esikuva.
Aiheesta muualla

Kuvia tai muita tiedostoja aiheesta Kookossaari Wikimedia Commonsissa
http://cocos-island.org/ (Arkistoitu – Internet Archive)
Jungle Book Shōnen Mowgli

Jungle Book Shōnen Mowgli (jap. ジャングルブック・少年モーグリ, Viidakkokirja) on 1989 tehty manga- ja animesarja, joka perustuu Rudyard Kiplingin Viidakkokirjaan.
Suomessa julkaistut videot

Viidakkokirja-elokuva
Näin kaikki alkoi
Baloo pelastaa Mowglin
Temppeliapinat
Hathi - villi elefantti
Shere Khan lähtee metsälle
Mowgli löytää uuden ystävän
Suomenkielinen toteutus on Golden Voice Oy:n tekemä suomenkielinen jälkiäänitys Backlund & Co:n vhs-julkaisua varten.
Juodaan viinaa

| ”Juodaan viinaa” Hector |
| --- | --- | --- |

Singlen tiedot
 Albumilta: Yhtenä iltana
 Julkaistu: 1990
 Formaatti: vinyyli
 Kesto: 03.24
 Levy-yhtiö: Flamingo Music
Hectorin muut singlet
| ”Kesäyö” 1989 | ”Juodaan viinaa” 1990 | ”Yhtenä iltana” 1990 |
Juodaan viinaa on Hectorin säveltämä, sanoittama ja esittämä musiikkikappale vuodelta 1990. Kappale julkaistiin albumilla Yhtenä iltana ja singlenä, jonka b-puolena oli kappale "Illat pitenee". Kappaleen sovittivat Hector ja Pave Maijanen. "Juodaan viinaa" on tunnetuimpia suomalaisia juomalauluja.
Kappaleesta ovat tehneet levytetyt coverversiot Jope Ruonansuu vuonna 1993 (kappaleen nimenä "Juodaan vodkaa"), Chip ja Dale vuonna 2006, Antti Westman vuonna 2008, Sami Hintsanen vuonna 2009 ja Korpiklaani niin ikään vuonna 2009.
Joukkueenjohtaja

Joukkueenjohtaja johtaa asevoimissa noin 30 miehen vahvuista joukkuetta.
Suomessa joukkueenjohtaja on yleensä nuori upseeri (vänrikki – luutnantti) tai kokenut aliupseeri (ylikersantti – sotilasmestari).
Komento- ja huoltojoukkueen johtaja voi toimia oman toimensa ohella myös perusyksikön vääpelinä.
Joukkueenjohtajat fiktiossa

Tunnettujen sotaromaanien joukkueenjohtajia ovat esimerkiksi Erich Maria Remarquen teoksen Länsirintamalta ei mitään uutta korpraali Himmelstoss, joka toimii kasarmilla joukkueen kouluttajana mutta rintamalla aliupseerina, ja Tuntemattoman sotilaan vänrikki Koskela.
Elokuvissa esiintyviä joukkueenjohtajia ovat muun muassa Rukajärven tien luutnantti Perkola ja Platoon Leaderin luutnantti Jeff Knight.
Juhani Kangas

| Henkilötiedot |
| --- | --- | --- | --- |
Koko nimi: Juhani Kangas
Syntymäaika: 27. huhtikuuta 1998 (ikä 26)
Syntymäpaikka: , Suomi
Pelipaikka: maalivahti
Pituus: 186 cm
Junioriseurat
: FC Lynx
: Santa Claus
2014–2017: RoPS
Seurat
| Vuodet | Seura | O | (M) |
| 2016– | RoPS | 2 | (0) |
 Seurajoukkueuran tilastot kattavat vain kansalliset sarjat.
Juhani Kangas (s. 27. huhtikuuta 1998) on suomalainen jalkapalloilija, pelipaikaltaan maalivahti. Kangas pelaa Rovaniemen Palloseurassa.
Kangas teki RoPS:n kanssa kaksivuotisen sopimuksen marraskuussa 2016. Kangas teki debyyttinsä miesten tasolla Suomen Cupin ottelussa FC Hakaa vastaan 20. huhtikuuta 2016.
Veikkausliigassa Kangas esiintyi ensimmäisen kerran 15. lokakuuta 2017 Veikkausliigan ottelussa VPS:aa vastaan. Päävalmentaja Juha Malinen teki erikoisen ratkaisun ottelun lisäajalla tilanteen ollessa 3–0, kun hän vaihtoi Kankaan maalille Antonio Regueron tilalle. Reguerolla ei ollut tilanteessa mitään vammaa ja ottelun jälkeen Malisen temppua kritisoitiin sosiaalisessa mediassa "nöyryytykseksi" VPS:aa kohtaan. Malinen kuitenkin kertoi, että Kankaan vaihtaminen kentälle oli kiitos kahden vuoden tunnollisesta harjoittelusta edustusjoukkueen mukana.
Jungle Brothers

Jungle Brothers on yhdysvaltalainen vuonna 1986 perustettu hip hop -yhtye.  
Yhtyeen ensimmäinen albumi Straight out of the Jungle julkaistiin vuonna 1988. Albumin single ”I’ll House You” oli housea ja hip hopia yhdistelleen hip house -tyylin tunnetuimpia hittejä.
Tyyliltään Jungle Brothers on East Coast hip hopia (itärannikon hip hop tai New Yorkin rap). Yhtye yhdistelee hip hopiin jazz-sampleja. Jungle Brothers oli myös osa 1980- ja 1990-luvuilla vaikuttanutta Native Tongues -kollektiivia yhdessä muun muassa De La Soulin, A Tribe Called Questin ja Black Sheepin kanssa.
Jungle Brothersin jäsenet ovat Mike Gee, Sammy B ja Afrika Baby Bam.
Albumit

Straight out the Jungle (1988)
Done by the Forces of Nature (1989)
J Beez Wit the Remedy (1993)
Raw Deluxe (1997)
V.I.P. (2000)
All That We Do (2002)
You in My Hut Now (2003)
This is... (Greatest hits) (2005)
I Got You (2006)
Kiinantähkähäntä

| Kiinantähkähäntä |
| --- | --- |

Tieteellinen luokittelu
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Osaluokka::  Aitokaksisirkkaiset Dicotyledoneae
Lahko::  Caryophyllales
Heimo::  Revonhäntäkasvit Amaranthaceae
Suku::  Tähkähännät Achyranthes
Laji::  bidentata
Kaksiosainen nimi
 Achyranthes bidentata  Blume 
Katso myös
   Kiinantähkähäntä Wikispeciesissä   Kiinantähkähäntä Commonsissa 
Infobox OKNimi-testi OK: 
Kiinantähkähäntä eli suomuhäntä (Achyranthes bidentata) on revonhäntäkasveihin (heimo Amaranthaceae) kuuluva kasvilaji, jota on käytetty lääkekasvina. Se kasvaa eteläisessä Afrikassa.
Ulkonäkö ja koko

Kiinantähkähäntä kasvaa 170–120 cm korkeaksi.
Sen lehdet ovat suurikokoiset ja muuttuvat kuivuessaan mustanpuhuviksi. Kukat ovat kiiltävän vihreät.
Levinneisyys

Kiinantähkähäntää kasvaa Itä-Aasiassa: Kiina, Japani, Korea, Intia, Myanmar, Thaimaa, Laos, Vietnam, Malesia, Indonesia, Filippiinit ja Uusi-Guinea.
Sitä viljellään myös Länsi-Afrikassa ja Yhdysvalloissa.
Käyttö

Kiinantähkähännän juuria, varsia ja lehtiä käytetään laajasti kiinalaisessa lääketieteessä ja muuallakin kipujen, etenkin reumatismin ja hammassäryn hoitamiseen. Siemenistä on tehty leipää katovuosina, ja lehtiä voidaan syödä keitettynä pinaatin tapaan.
Aiheesta muualla

ITIS: Achyranthes bidentata (englanniksi)
Flora of China: Achyranthes bidentata (englanniksi)
Dr. Duke's Phytochemical and Ethnobotanical Databases: Achyranthes bidentata (Arkistoitu – Internet Archive) (englanniksi)
Keiju (Artemis Fowl)

Keiju on yleisnimitys maan alla elävistä olennoista kirjasarjassa Artemis Fowl. Keijut muuttivat maan alle pakoon ihmisiä. Useimmilla keijuilla on taikavoimia: kyky mesmeroida (lumota, hypnotisoida) ja parantaa. Keijut kutsuvat itseään Väeksi. Keijuihin kuuluu kahdeksan sukua: ilmahiset, kääpiöt, menninkäiset, tontut, maahiset, demonit, hiidet ja riiviöt. Näiden lisäksi Hautautuneilla Alueilla asuu lisäksi kentaureja ja peikkoja, joita ei kuitenkaan lasketa keijuiksi.
Keijulajit > Ilmahiset

Ainoa keijulaji, jolla on syntyessään siivet. Eivät katso eteensä. Ilmahiset ovat suunnilleen metrin mittaisia. Niillä on suipot korvat ja vihreä iho. Luonteeltaan ne ovat yleensä hilpeän huolettomia ja älyltään keskinkertaisia. Lentäminen on ilmahisille tärkeintä maan alla ja päällä. Luulevat olevansa taivaan vihreäihoinen lahja toisille keijuille
Sarjassa esiintyviä ilmahisia: Chix Verbil
Keijulajit > Tontut

Älykkäitä, mutta erittäin itsepäisiä. Lapsen mittasuhteet, suuri ja herkkä pää. Pääkallo on erittäin hauras. Monet keijut ilahtuvat jo tonttujen näkemisestä, joten he ovat "terapiaa kahdella jalalla".  Pitävät vallasta ja suklaasta. Tryffelit ovat tontuille erityisen mieleen. Tontun vihoihin ei kannata koskaan hankkiutua.
Sarjassa esiintyviä tonttuja: Opal Koboi, Mervall Brill, Descant Brill, Doodah Day
Keijulajit > Hiidet

Tyhmiä, silmäluomettomia, suomuisia olentoja, jotka osaavat loihtia tulta. Haastavat mielellään riitaa ja pitävät tulesta (tulenkestävä nahka). Kostuttavat silmämuniaan nuolemalla. Laskeutuvat kiireessä juoksemaan neljällä jalalla. Luovat nahkansa kahdesti vuodessa, ja tekevät vanhoista nahoistaan vaatteita, kun vaivautuvat käyttämään vaatteita.
Sarjassa esiintyviä hiisiä: Kenraali Scalene
Keijulajit > Kääpiöt

Kääpiöuroksilla on kyky loksauttaa leukansa sijoiltaan ja kaivaa suullaan maata saaden se menemään peräpäästä ulos muutamassa sekunnissa saaden siitä kaikki mineraalit ja syötäväksi kelpaavat aineet. On tyypillistä, että tämän jälkeen ilmenee suolistokaasuvaivoja. Jos kääpiö on tarpeeksi pitkään juomatta, sen ihohuokoset avautuvat nuppileulanpään kokoisiksi imukupeiksi. Kääpiöiden sylki kovettuu ollessaan kosketuksissa ilmaan. Sylki myös hehkuu pimeässä ja sillä on parantavia ominaisuuksia. Jos kääpiö vahingossa kaivautuu mereen, sille ei tule sukeltajantautia. Kääpiöt itse eivät tosin ole itse tietoisia tästä. Kääpiöiden partakarvat toimivat kompassina. Kääpiöt ovat herkkiä auringonvalolle, niiden nahka alkaa punoittaa muutamassa minuutissa pilviselläkin säällä. Pystyvät käyttämään varpaitaan yhtä hyvin kuin sormiaan. Pitävät kullasta ja jalokivistä. Taipumusta rikollisuuteen.
Sarjassa esiintyviä kääpiöitä: Mulch Diggums
Keijulajit > Menninkäiset

Päättäväisiä ja rusehtavaihoisia olentoja, järjestelmällisiä ja vahvasti oikeudentajuisia. Sarkastinen huumorintaju. Pitävät lentämisestä sukkuloilla tai siivillä.
Sarjassa esiintyviä menninkäisiä: Holly Short, Julius Root, Turnball Root, Trouble Kelp, Grub Kelp, Vinyáya, Briar Cudgeon
Keijulajit > Maahiset

Hidasälyisiä ja töykeitä olentoja, jotka ovat mieltyneitä kultaan.
Sarjassa esiintyviä maahisia: Ark Sool
Keijulajit > Demonit

Älykkäitä mutta itsepäisiä olentoja, jotka ovat eristetty Hybrasin saarelle Limboon kymmeneksi tuhanneksi vuodeksi. Nuoret demonit, parat, ovat menninkäismäisiä, harmaaihoisia ja töpöhäntäisiä. Kun para tulee todella verenhimoiseksi, se saa väänteleet ja sen ihohuokosista tulvii ravintolimaa, joka peittää sen koteloon. Kotelossa para kokee muodonmuutoksen ja se tulee kotelosta ulos täysikasvuisena demonina.
Sarjassa esiintyviä demoneita: Leon Abbot
Keijulajit > Demonit > Demonivelhot

Demonivelhot eivät saa lainkaan väänteleitä, joten ne näyttävät täysikasvuisinakin paroilta ja niillä on mahtavat taikavoimat.
Sarjassa esiintyviä demonivelhoja: Numero 1, Qwan, Qweffor
Keijulajit > Riiviöt

Ensimmäisessä kirjassa mainittu keijulaji. Ne ovat pieniä ja osaavat lentää. Riiviö vilahtaa myös sarjakuvasovituksen sivulla 51, toisessa ruudussa, missä se asettaa jonkinlaista sidettä Komentaja Rootin käteen.
Hautautuneiden alueiden ei-taikaolennot > Peikot

Tyhmiä, mutta hengenvaarallisia olentoja. Peikoilla on terävät torahampaat, joissa on halvaannuttavaa myrkkyä ja ne ovat syntyneet tappamaan. Ne pelkäävät vettä ja niiden silmät eivät kestä valoa. Peikkojen hajuaisti on ilmiömäinen, sillä sokeakin peikko löytää maan alla vettä ja saalista. Niiden karvat ovat patukkamaisia. Ne syövät valtavasti, pari lehmää on mukava välipala.
Joskus kääpiöt ovat ratsastaneet peikoilla.
Hautautuneiden alueiden ei-taikaolennot > Kentaurit

Älykkäimpiä, mutta myös vainoharhaisimpia. Kentaurit ovat nykyään harvinaisia, eikä niillä ole taikavoimia.
Sarjassa esiintyviä kentaureja: Foaly, Caballine
Hautautuneiden alueiden ei-taikaolennot > Krakenit

Meren pohjassa ihmiseltä piilossa eläviä otuksia, jotka voivat kasvaa kilometrien mittaisiksi. Maailmassa niitä on enää seitsemän, sillä uroskrakenit ovat steriloituneet jätevesien tähden. Helsingin lähettyvillä meressä elää yksi.
Juhani Jauhiainen

Jaakko Juhani Jauhiainen (s. 12. huhtikuuta 1934 Helsinki) on suomalainen arkkitehti.
Jauhiainen valmistui arkkitehdiksi Teknillisestä korkeakoulusta vuonna 1961. Hän oli opiskeluaikanaan harjoittelijana Alvar Aallon arkkitehtitoimistossa ja vuosina 1960–1964 hän oli työssä Viljo Revellin arkkitehtitoimistossa. Revellin kuoltua Jauhiaisesta tuli arkkitehtitoimisto Heikki Castrén & Co:n osakas. Toimiston nimenä oli Castrén–Jauhiainen–Nuuttila vuosina 1972–1980, Jauhiainen–Nuuttila vuosina 1980–1988 ja CJN vuodesta 1988 lähtien. 1970-luvulta lähtien Jauhiainen oli mukana myös ulkomaille suuntautuneessa projektirakentamisessa Devecon Oy:n hallituksen jäsenenä. Näitä projektikohteita olivat muun muassa Ras Lanufin kaupungin rakentaminen Libyassa, Ouagadougou-kongressikeskus Sirtissä Libyassa ja Awash International Bank -pankin pääkonttori Addis Abebassa Etiopiassa.
Jauhiaisen vanhemmat olivat heikkovirtatekniikan professori Jaarli Jauhiainen ja Martta Hildén.
Suomessa Jauhiainen toimistoineen oli mukana useissa merkittävissä rakennuskohteissa, joita olivat muun muassa:
Kuntatalo, Toinen linja 14, Helsinki 1982
Pasilan virastokeskus, Helsinki 1982
Fortumin pääkonttori, Espoo 1976
Keilaniemen toimistokompleksi, Espoo
Lappeenrannan kaupungintalo 1980
Kaukovainion suuralue

| Kaukovainion suuralue |
| --- | --- |
 Kaupungin kartta, jossa Kaukovainion suuralue korostettuna.
Kaupunki:  Oulu
Suuralue nro:  4
Väkiluku:  6 865   (31.12.2023)
Kaupunginosat:  Kaukovainio Hiironen
Kaukovainion suuralue on yksi Oulun 23:sta suuralueesta. Suuralue käsittää Oulun kaupungin eteläiset kaupunginosat Kaukovainion ja Hiirosen, ja se sijaitsee Oulujoen eteläpuolella, rajoittuen keskustan, Oulunsuun, Maikkulan, Kaakkurin ja Höyhtyän suuralueisiin. Suuralueella asuu noin 6 800 asukasta, ja siellä on yhteensä 1 903 työpaikkaa. Ruokakuntia on yhteensä 3 805 (1.1.2012).
Kaupunginosat Kaukovainion suuralueella

Kaukovainio
Hiironen
Palvelut

Peruspalvelut on keskitetty pääasiassa Kaukovainion keskukseen.
Koulutus

Kaukovainion keskuksessa sijaitsee perusasteen luokille 1–9 koulutusta tarjoava Kaukovainion koulu. Kotkantiellä sijaitsevat myös Oulun ammattikorkeakoulun kulttuurin ja tekniikan yksiköt, OSAO:n liiketalouden ja tekniikan yksiköt sekä Oulun aikuiskoulutuskeskus.
Liikenne

Alueen tärkeimmät liikenneväylät ovat Poikkimaantie ja Joutsentie sekä valtatiet Vt 4 ja Vt 22.
Kolme suudelmaa

| Kolme suudelmaa |
| --- | --- |

Ohjaaja:  Matti Ijäs
Käsikirjoittaja:  Matti Ijäs
Tuottaja:  Asta Parikka
Säveltäjä:  Eero Ojanen
Kuvaaja:  Pekka Uotila
Leikkaaja:  Jorma Höri
Lavastaja:  Leena Tiihonen
Pääosat:   Sulevi Peltola  Anneli Ranta  Laura Birn 
Valmistustiedot
Valmistusmaa:  Suomi
Tuotantoyhtiö:  Yleisradio
Ensi-ilta:  11. joulukuuta 2006
Kesto:  57 minuuttia
Aiheesta muualla
IMDb 
Elonet
Infobox OKNimi-testi OK: 
Kolme suudelmaa on suomalainen televisioelokuva vuodelta 2006. Sen on käsikirjoittanut ja ohjannut Matti Ijäs. Käsikirjoitus pohjautuu vapaasti Anton Tšehovin novelliin Koteloitunut ihminen. Elokuva esitettiin ensimmäisen kerran Yle TV1:llä 11. joulukuuta  2006.
Elokuva kertoo omiin kaavoihinsa kangistuneesta lukion historian lehtorista, Jaakko Sakkasesta, joka elokuvan alkupuolella menettää dementoituneen äitinsä ja sen myötä viimeisen ihmissuhteensa. Pian Jaakon elämään astuu kuitenkin uusi rakkaus.
Rooleissa

| 0 | 1 | 2 |
| --- | --- | --- |
|  Sulevi Peltola  | … |  Jaakko Sakkanen   |
|  Anneli Ranta  | … |  Lefa   |
|  Laura Birn  | … |  Jaana   |
|  Matti Onnismaa  | … |  Jaanan isä   |
|  Milka Ahlroth  | … |  rehtori Lyytinen   |
|  Mika Nuojua  | … |  Reijo Lyytinen   |
|  Vappu Jurkka  | … |  Jaakon äiti   |
|  Tomi Enbuska  | … |  Peltsi   |
|  Kristiina Elstelä  | … |  Roivio   |
|  Rauno Ahonen  | … |  Karalahti   |
|  Jussi Vatanen  | … |  tarjoilija   |
|  Pekka Strang  | … |  kylmäkalle   |
|  Henna Hakkarainen  | … |  äidin hoitaja   |
|  Pia Runnakko  | … |  keittäjä   |